Diari Oficial de la Generalitat Valenciana


Sumari del DOGV 6256, del 29-04-2010 (2010/4396)

Notificació de resolució. Expedient número DIC 74947289 Villena.
----------------------------------------------------------------

### Dades del document

Número de DOGV
:   6256

Data del DOGV
:   29-04-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/4396


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de resolució. Expedient número DIC 15776059 Villena. [2010/4396]  
Pel fet que han resultat infructuoses les gestions realitzades per a efectuar la notificació dirigida a José Albero Pascual, al domicili que figura en la seua sol·licitud de declaració d'interés comunitari per a la implantació d'un celler per a l'elaboració de vi a la partida Carboneras, polígon 41, parcel·la 73, del municipi de Villena, d'acord amb el que preveu l'art. 59 de la Llei de règim jurídic de les administracions públiques, es porta a efecte per aquest edicte.  
Acte que es notifica:  
«El conseller de Medi Ambient, Aigua, Urbanisme i Habitatge i vicepresident tercer del Consell va adoptar en data 6 de novembre de 2009 la resolució que a continuació es transcriu:  
"Vist l'expedient promogut per José Albero Pascual, de sol·licitud de declaració d'interés comunitari per a la implantació de l'activitat de celler per a l'elaboració de vi, en sòl no urbanitzable, a la partida Carboneras, polígon 41, parcel·la 73, del municipi de Villena i de conformitat amb els següents  
Antecedents de fet  
Primer. En data 3 de juny de 2004 s'ha presentat declaració d'interés comunitari per a la implantació de l'activitat de celler per a l'elaboració de vi a la partida Carboneras, polígon 41, parcel·la 73, del municipi de Villena.  
Segon. El sòl on es pretén implantar l'activitat es troba classificat pel planejament vigent al municipi de Villena com a sòl no urbanitzable d'especial protecció pel seu interés agrològic (classe 1).  
Tercer. Consta en l'expedient l'informe següent:  
- Ajuntament de Villena: informe favorable.  
Així mateix també s'han realitzat les actuacions següents:  
1. En data 6 de juliol de 2004 es comuniquen deficiències del projecte al promotor.  
2. En data 23 de juliol de 2004 el promotor sol·licita pròrroga.  
3. En data 16 de desembre de 2005 té entrada documentació complementària.  
4. En data 4 de juliol de 2005 se li notifica avís de caducitat de l'expedient.  
5. En data 7 de febrer de 2006 se li comunica tràmit d'audiència perquè, en el termini de 15 dies, puga al·legar i presentar els documents i justificacions que estime pertinents.  
Quart. En data 2 de juliol de 2009 el Servei Territorial d'Ordenació del Territori d'Alacant emet un informe desfavorable respecte a aquesta sol·licitud de declaració d'interés comunitari, i proposa la inadmissió a tràmit d'aquesta.  
Cinqué. En data 2 d'octubre de 2009 el Servei de Coordinació Territorial de la Direcció General d'Urbanisme, basant-se en les dades aportades en l'informe remés pel Servei Territorial, emet un informe en relació amb les seues competències de supervisió i coordinació per tal de determinar els criteris i directrius de política urbanística i de sòl.  
Fonaments de dret  
Primer. Per a resoldre aquesta sol·licitud té atribució el conseller de Medi Ambient, Aigua, Urbanisme i Habitatge, segons el que estableix l'article 6.j) del Reglament dels òrgans territorials i urbanístics de la Generalitat, aprovat per Decret 162/2007, de 21 de setembre.  
Segon. La sol·licitud a què es refereixen aquestes actuacions s'ha de resoldre segons el que disposa la Llei 4/1992, de 5 de juny, de la Generalitat Valenciana, del sòl no urbanitzable, en relació al que disposa la disposició transitòria tercera de la vigent Llei 10/2004, de 9 de desembre, de la Generalitat, de sòl no urbanitzable.  
Tercer. El Pla general municipal de Villena, aprovat definitivament per la Comissió Territorial d'Urbanisme d'Alacant el 16 d'octubre de 1992, estableix que constitueix el sòl no urbanitzable de protecció especial classe 1 aquell que pel seu valor agrològic és necessari preservar de tot desenvolupament d'edificació que no siga el propi de l'explotació agropecuària de la zona.  
L'article 9 de la Llei 4/1992 estableix que "en la categoria de sòl no urbanitzable subjecte a una especial protecció, sense perjudici de les limitacions derivades de la legislació protectora del medi ambient, no es poden ubicar instal·lacions ni construccions o obres excepte aquelles que tinga previstes el planejament, expressament i excepcionalment, per ser necessàries per a la millor conservació i per al gaudi públic compatible amb els específics valors justificatius de l'especial protecció".  
La llei no preveu el procediment de declaració d'interés comunitari per a aquelles activitats que s'exerceixen en sòl no urbanitzable d'especial protecció, tal com recull l'art. 9 de la pròpia llei, per tant, cal concloure que en ubicar-se la parcel·la en sòl no urbanitzable d'especial protecció pel seu interés agrològic, no procedeix l'atribució d'usos i aprofitaments mitjançant declaració d'interés comunitari regulada en l'art. 8 de la Llei 4/1992.  
Prenent com a base els antecedents esmentats, s'ha de concloure la incompatibilitat del que sol·licita tant amb la Llei 4/1992, de 5 de juny, sobre sòl no urbanitzable com amb el planejament municipal vigent, i com en cap cas l'actuació pretesa pot ser objecte de declaració d'interés comunitari, resulta pertinent no admetre a tràmit la sol·licitud formulada, ja que siga quina siga la documentació que puga aportar-se a l'expedient al llarg de la seua tramitació, no pot variar en res aquesta consideració inicial.  
Per tot això, s'observa la incompatibilitat del que s'ha sol·licitat amb els preceptes i normes esmentades de pertinent aplicació en matèria d'urbanisme, resolc:  
No admetre a tràmit la sol·licitud formulada per José Albero Pascual, de sol·licitud de declaració d'interés comunitari per a la implantació de l'activitat de celler per a l'elaboració de vi, en sòl no urbanitzable, a la partida Carboneras, polígon 41, parcel·la 73, del municipi de Villena.  
Contra aquesta resolució, que posa fi a la via administrativa, pot interposar-se recurs de reposició davant del conseller de Medi Ambient, Aigua, Urbanisme i Habitatge en el termini d'un mes comptador des de l'endemà de la notificació d'aquesta, d'acord amb el que estableixen els articles 116.1 i 117.1 de l'esmentada Llei 30/1992, de 26 de novembre, de règim jurídic de les administracions públiques i del procediment administratiu comú en la redacció donada per la Llei 4/1999, de 13 de gener; o bé recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen exercir qualsevol altre recurs que considere oportú."  
Aquesta notificació és transcripció exacta de la resolució original que consta en l'expedient.»  
València, 1 d'abril de 2010.- El director general d'Urbanisme: José M. Selva Ros.